b'\n_START_ARTICLE_\n10. motorizirani bataljon Slovenske vojske\n_START_SECTION_\nZgodovina\n_START_PARAGRAPH_\nBataljon je bil ustanovljen leta 1996 kot 10. bataljona za mednarodno sodelovanje. Njegov prvi poveljnik je bil stotnik Josip Bosti\xc4\x8d. \xc5\xbde od za\xc4\x8detka je bil sestavljen izklju\xc4\x8dno iz profesionalnih vojakov, ki so svoje \xc5\xbeivljenje podredili slu\xc5\xbeenju Slovenski vojski. Vanj so prihajali predvsem vojaki iz drugih enot SV. Po ukinitvi naborni\xc5\xa1kega sistema se je delo v enoti, zaradi prilagajanja standardom Nata, popolnoma spremenilo. 10. motorizirani bataljon je tako postal prva enota Slovenske vojske, ki je bila oblikovana, oboro\xc5\xbeena, ter je izvajala usposabljanje po merilih, metodah in standardih Nata.\n_START_SECTION_\nNaloge\n_START_PARAGRAPH_\nNaloga bataljona je obramba Slovenije in usposabljanje vojakov za izvajanje mirovnih in humanitarnih nalog.'